पाएं अपने शहर की ताज़ा ख़बरें और फ्री ई-पेपरडाउनलोड करें
अजीतगढ़ कस्बे में एक व्यक्ति के 29 अप्रैल को संक्रमित आने के बाद प्रशासन की ओर से पहुंचे लोगों ने परिवार वालों को घर में ही रहने के लिए पाबंद तो कर दिया, लेकिन पांच दिन गुजर जाने के बाद भी मेडिकल डिपार्टमेंट की ओर से न तो कोई दवाई दी गई है और न ही कोई संपर्क साधा गया है। परेशान होकर पीड़ित ने सोशल मीडिया पर लिखा है कि प्रशासन या तो उसे घर से निकलकर दवाई लाने की अनुमति दे, या फिर घर पर डॉक्टर्स के साथ दवाई भिजवाएं। जिससे उसका इलाज हो सके।
सोशल मीडिया पर संक्रमित की पीड़ा सामने आने के बाद चिकित्सा विभाग की लापरवाही की जानकारी सामने आ रही है। मामला दिवराला गांव के सुशील शर्मा का है। सुशील ने कागज पर अपनी बात लिखते हुए सोशल मीडिया पर पोस्ट किया है। पत्र में लिखा है कि एक व्यक्ति के पॉजिटिव आने पर परिवार वालों की जांच कराई गई, किसी में कोविड के लक्षण नजर नहीं आए।
इसके बाद प्रशासन ने सभी को घर में क्वारंटीन होने के लिए पांबद कर दिया, लेकिन संक्रमित तक को कोई दवा नहीं दी गई। मुश्किल ये है कि यदि दवा लेने बाहर निकलते हैं तो गाइडलाइन की पाबंदी टूटती है, नहीं निकलते है तो बगैर इलाज संक्रमण बढ़ने का खतरा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn